নিজস্ব প্রতিবেদক, বিশ্বনাথ :: সিলেট জেলা আওয়ামী লীগের সাধারণ সম্পাদক ও সাবেক সংসদ সদস্য শফিকুর রহমান চৌধুরী বলেছেন, দেশের উন্নয়নের ধারাবাহিকতা অব্যাহত রাখতে আসন্ন নির্বাচনে তৃণমূল থেকে শুরু করে আমাদের সবাইকে দলের নেতা নয়, খাঁটি কর্মী হয়ে নৌকার বিজয় নিশ্চিত করতে হবে। নৌকার বিজয়েই দেশের সর্বস্তরের মানুষ নিজেদের প্রাপ্য অধিকার পেয়ে থাকেন। আর আসন্ন নির্বাচনে সারা দেশে নৌকার বিজয়ের মাধ্যমেই আবারও প্রধানমন্ত্রী হবেন বঙ্গবন্ধু কন্যা জননেত্রী শেখ হাসিনা। তাই আওয়ামী লীগের সর্বস্তরের নেতা-কর্মীদেরকে নির্বাচনী আসনের প্রত্যেকটি গ্রামের প্রত্যেকটি ঘরে ঘরে গিয়ে সরকারের বাস্তবায়নকৃত উন্নয়নমূলক কর্মকান্ড জনসম্মুখে তুলে ধরে জনগনের কাছে নৌকায় ভোট চাইতে হবে আমাদেরকে।